Kaper breek been toe hy probeer vlugŉ Vermeende kaper is in Pretoria in hegtenis geneem nadat hy sy been gebreek en albei sy enkels gekraak het toe hy probeer het om veiligheidsbeamptes te ontduik, het The Citizen Dinsdag berig. Die verdagte het tussen Boom- en Venterstraat, in ŉ vier meter diep duiksloot in Paul Krugerstraat gespring, kort nadat vier mans Maandagoggend ŉ afleweringswa, wat sigarette vervoer het, na bewering gekaap het. Jacques Pretorius, ŉ woordvoerder van Fidelity-sekuriteit, het aan die koerant gesê die verdagtes het die bestuurder agterin die voertuig ingeboender. “Twee van die verdagtes het in die afleweringswa geklim, terwyl die ander twee hulle wou agtervolg,” het Pretorius gesê. “Twee van ons wagte het opgemerk dat die afleweringswa gekaap word en het te voet op die twee verdagtes afgestorm. Een van die verdagtes is in hegtenis geneem, en een het in die sloot gespring. Die ander twee kon daarin slaag om te ontsnap.” Volgens Pretorius is die man wat in die sloot gespring het ŉ berugte rower en kaper in die gebied. – SAPA